《惠聚上方》
宋代·沈辽

卧病甬东久，偶寻吴会游。不知陶令意，乃与身为雠。

恤隐岂不美，更恐增人愁。黾勉有馀暇，强来访林丘。

此地多山石，鸟道与云浮。松筠郁回合，四顾皆良畴。

仆本山野人，聊此谢羁愁。从容日已夕，归意良悠悠。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。